Lille Noortekeskus

Lille Noortekeskus on Tartu kesklinnas aadressil Lille 9 tegutsev noorsootööasutus. Hoones tegutseb kaks noortekeskust: esimesel korrusel 7–11-aastastele ja nullkorrusel 12–19-aastastele. 

Lille noortekeskused on osa Tartu Noorsootöö Keskusest. Noortekeskus lähtub avatud noorsootöö põhimõtetest ning annab noortele võimaluse veeta seal aega vabatahtlikult ja tasuta. Lisaks viivad noorsootöötajad nii noortekeskuse ruumides kui ka välialadel läbi tasuta hariduslikke töötube klassidele ja muudele noortegruppidele.

 Noortekeskus 7–11-aastastele 
pisi|Lille Noortekeskus 7–11-aastastele|275x275px

Alates 1. septembrist 2022 on Lille noortekeskus avatud ka nooremale sihtrühmale, vanusele 7–11. Noortel on vanemast sihtgrupist eraldi ruumid, mis võimaldab läheneda noortele personaalsemalt, nende east lähtuvalt. Uus keskus asub Lille Noortekeskuse esimesel korrusel. Keskus on avatud esmaspäevast reedeni kella 12–18, nädalavahetustel on keskus suletud. 

 Noortekeskus 12–19-aastastele   
vasakul|pisi|Lille noortekeskus nullkorrusel
Noortekeskus on avatud esmaspäevast neljapäevani kella 13–19, reedel kella 14–21 ja laupäeval kella 13–17. Pühapäeviti on keskus suletud.

Noortekeskuses saavad noored suhelda eakaaslastega, mängida lauamänge, piljardit, lauajalgpalli ja Xboxi. Kõik noortekeskuses toimuvad tegevused on noortele tasuta ja avatud osalusega. 
pisi|271x271px|Lille nullkorruse noortekeskus
Noortekeskuse fookus on tervis, mida käsitletakse kuue komponendi kaudu – vaimne, keskkondlik, füüsiline, sotsiaalne, spirituaalne ja emotsionaalne. Esmaspäeviti pööratakse rõhku noorte omaalgatusvõimalustele ja nende toetamisele. Kolmapäeviti toimub Aktiivse kolmapäev klubi ja neljapäeviti Kokaklubi. Reedeti peetakse piljarditurniire, filmiõhtuid, tähtpäevi, kultuuriõhtuid jne. Koolivaheaegadel pakutakse kolmepäevaseid koolivaheaja programme. 

Noortekeskusest väljaspool toetavad noortekeskuses töötavad noorsootöö spetsialistid noori omaalgatusprojektide kirjutamisel, korraldavad koolitusi, aitavad organiseerida ülelinnalisi üritusi (näiteks Tartu Noortepäev, Tartu linna lastekaitsepäev) ja viivad koolides läbi noortekeskust tutvustavaid tegevusi.

 Tartu Noorsootöö Keskus 
Tartu Noorsootöö Keskus on Tartu linnavalitsuse kultuuriosakonna allasutus, mis korraldab noorsootööd Tartu linnas. Keskusel on kokku viis noortekeskust: kaks Anne Noortekeskust (7–11- ja 12–19-aastastele) aadressil Uus 56, kaks Lille Noortekeskust (7–11- ja 12–19-aastastele) aadressil Lille 9 ning Ilmatsalus üks keskus (7–19-aastastele) aadressil Järve tee 8.

 Viited 
Kategooria:Eesti noortekeskused
Kategooria:Tartu

 Välislingid 
Tartu Noorsootöö Keskuse koduleht